section_heading: Ajevo služenje Eknatonu
paragraph_text: Aj je poslije smrti Amenhotepa III. ostao na mjestu vezira samo što je sada služio Amenhotepu IV. Amenhotep IV. je ubrzo promijenio ime u Eknaton te je promijenio egipatsku religiju iz politeističke u monoteističku - smio se štovati samo jedan bog, a to je bio sunčev disk Aton. Aj je odmah prihvatio faraonovu novu vjeru samo kako ne bi izgubio utjecaj i vlast. Aj je sada bio i punac faraona Eknatona. Aj je bio vezir sve do smrti faraona Eknatona, no nije imao važnu ulogu u njegovoj vladavini jer je Eknaton svu vlast preuzeo u svoje ruke.